作者：刘辰翁
词牌/韵律：内家娇

paragraphs: 结客少年场。
携高李、闻笛赋游梁。
看汉水淮山，高楼共卧，融尊郑驿，飞盖相望。
春风里，种他红与白，笑我懒中忙。
供奉后来，玄都桃改，佳人好在，庾岭梅香。
何处最难忘。
会稽归鬓晚，空带吴霜。
赢得黄冠野服，笑傲羲皇。
看花外小车，出长生洞，橘中二老，斗智琼黄。
称寿堂添十字，孙认三房。